Som gæstemusiker assisterede David Lindley gennem årene bl.a. [[Jackson Browne]], [[Warren Zevon]], [[Linda Ronstadt]], [[Curtis Mayfield]], [[James Taylor]], [[David Crosby]], [[Graham Nash]], [[Terry Reid]], [[Dolly Parton]], [[Bob Dylan]], [[Bruce Springsteen]], [[Toto]], [[Rod Stewart]] og [[Joe Walsh]]. Han samarbejdede desuden  med andre guitarister som [[Ry Cooder]], [[Henry Kaiser]] og [[G.E. Smith]].<ref name=":0">{{Cite journal|last=Snow|first=Mat|date=5. marts 1991|title=Q&A|journal=Q Magazine|volume=55|pages=34}}</ref> Musikeren [[Ben Harper]] har omtalt Lindley's specielle [[slide|slide guitar]]-evne som inspirationskilde for ham, og David Lindley medvirkede også på Harper's album ''[[Both Sides of the Gun]]'' fra 2006. Lindley er i guitarkredse kendt for sine "billige" instrumenter, der sælges i [[Sears Roebuck]]-forretninger og er beregnet for amatører. Han bruger disse til den specielle lyd, de producerer, især med slide. I begyndelsen af 1990'erne turnerede og indspillede han musik med Hani Naser og lagde [[percussion]] til Nasers solooptrædener, ligesom han bidrog med sit multiinstrumental-repertoire på studieoptagelser. I de senere år har Lindley ligeledes hyppigt turnéret og lavet optagelser med [[reggae]]-percussionisten [[Wally Ingram]]. Det er bl.a. denne turné rundt om i verden, hvor han spiller på en mængde instrumenter, der fascinerede hans publikum.
Musik